CELEX: 31985R2033
Language: el
Date: 1985-07-23 00:00:00
Title: Κανονισμός (ΕΟΚ) αριθ. 2033/85 της Επιτροπής της 23ης Ιουλίου 1985 για προσαρμογή των ολικών εγγυημένων ποσοτήτων γάλακτος και γαλακτοκομικών προϊόντων που αναφέρονται στο παράρτημα 5 γ του κανονισμού (ΕΟΚ) αριθ. 804/68 και στο άρθρο 6 του κανονισμού (ΕΟΚ) αριθ. 857/84

Avis juridique important

|

31985R2033

Κανονισμός (ΕΟΚ) αριθ. 2033/85 της Επιτροπής της 23ης Ιουλίου 1985 για προσαρμογή των ολικών εγγυημένων ποσοτήτων γάλακτος και γαλακτοκομικών προϊόντων που αναφέρονται στο παράρτημα 5 γ του κανονισμού (ΕΟΚ) αριθ. 804/68 και στο άρθρο 6 του κανονισμού (ΕΟΚ) αριθ. 857/84  

Επίσημη Εφημερίδα αριθ. L 192 της 24/07/1985 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 2033/85 ΤΗΣ ΕΠΙΤΡΟΠΗΣ  της 23ης Ιουλίου 1985  για προσαρμογή των ολικών εγγυημένων ποσοτήτων γάλακτος και γαλακτοκομικών προϊόντων που αναφέρονται στο παράρτημα 5 γ του κανονισμού (ΕΟΚ) αριθ. 804/68 και στο άρθρο 6 του κανονισμού (ΕΟΚ) αριθ. 857/84  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1298/85 (2), και ιδίως το άρθρο 5 γ παράγραφος 7,  τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984, περί των γενικών κανόνων για την εφαρμογή της εισφοράς που αναφέρεται στο άρθρο 5 γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1305/85 (4), και ιδίως το άρθρο 6 παράγραφος 2, δεύτερο εδάφιο,  Εκτιμώντας:  ότι δυνάμει του κανονισμού (ΕΟΚ) αριθ. 804/68 και του κανονισμού (ΕΟΚ) αριθ. 857/84 του Συμβουλίου είναι δυνατόν υπό ορισμένους όρους να προσαρμοσθούν οι ολικές εγγυημένες ποσότητες του γάλακτος και των γαλακτοκομικών προϊόντων που καθορίσθηκαν για τις παραδόσεις στους αγοραστές και για τις άμεσες πωλήσεις στην κατανάλωση·  ότι για την Ιταλία καταρτίστηκε δεόντως ότι οι αριθμοί που αντιστοιχούν αφενός μεν στην ολική εγγυημένη ποσότητα των παραδόσεων και αφετέρου σε εκείνη των αμέσων πωλήσεων στην κατανάλωση στις 2 Απριλίου 1984 θα πρέπει να προσαρμοσθούν λαμβάνοντας υπόψη τα στατιστικά στοιχεία που δόθηκαν από την ιταλική Κυβέρνηση·  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο από 2 Απριλίου 1984 έως 31 Μαρτίου 1985:  - ο αριθμός των 8 323 χιλιάδων τόνων που αντιπροσωπεύουν την ολική εγγυημένη ποσότητα για τις παραδόσεις στους αγοραστάς στην Ιταλία, που αναφέρεται στο άρθρο 5 γ παράγραφος 3 τρίτο εδάφιο του κανονισμού (ΕΟΚ) αριθ. 804/68 γίνεται 8 798 χιλιάδες τόνοι.  - ο αριθμός των 1 591 χιλιάδων τόνων που αντιπροσωπεύει την ολική εγγυημένη ποσότητα για τις άμεσες πωλήσεις στην κατανάλωση στην Ιταλία που αναφέρεται στο παράρτημα του κανονισμού (ΕΟΚ) αριθ. 857/84 γίνεται 1 116 χιλιάδες τόνοι.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 137 της 27. 5. 1985, σ. 5.  (3) ΕΕ αριθ. L 90 της 1. 4. 1984, σ. 13.  (4) ΕΕ αριθ. L 137 της 27. 5. 1985, σ. 12.